Yari 1430a

La yari 1430a komencis ye la 1ma di januaro 1430 e finis ye la 31ma di decembro 1439. Dum la yari 1430a dil 15ma yarcento eventis inter altri:
 Europa 
250px|thumb|left|Mapo di Europa dum la yari 1430a.
 1431 - Ye la 21ma di februaro, Jeanne d'Arc komencas judiciesar en Rouen, Normandia, akuzita pri herezio. El kondamnesos a mortopuniso per brulado en rogo, e mortigesos ye la 29ma di mayo ca yaro.
 1431 - Ye la 3ma di marto, Eugenius la 4ma divenas papo e sucedas Martinus la 5ma, mortinta ye la 20ma di februaro sam yaro.
 1432 - Dum la printempo, komencas revolto en Albania kontre Otomana dominaco.
 1436 - Erik la Pomerana itere revokesas de Sueda trono.
 1436 - Germana estampisto Johannes Gutenberg probas aparta tipi por imprimo.
 1438 - Ye la 13ma di septembro, Afonso la 5ma divenas rejulo di Portugal.
 1439 - Ye la 4ma di mayo, Władysław la 3ma vinkas la movado Husita en Polonia dum la batalio di Grotnik.

 Azia 
 1431 - L'Imperio Kmer krulas en Kambodja pos atako dal imperio Ayutthaya, ed Angkor Vat despopulizesas.
 1433 - Chiniana navigisto Zheng He kompletigas la maxim granda marala expediciono de la dinastio Ming, pos navigar tra Pacifiko ed Indiana oceano.
 1434 - En Chinia komencas longa periodo di sikesi, inundadi e lokust-ataki kontre plantacerii, qui finos erste en 1448, ed efektigos famino e krulo di komerco dum Ming-epoko.

 Afrika 
 1434 - Portugalano Gil Eanes cirkondas kabo Bojador, che Ocidentala Sahara, e destruktas legendi pri "negra maro".
 En estal Afrika, sultani di Kilwa komencas granda edifico-konstrukto.

Kategorio:Yari 1430a